A Vejle BK egyesület neveléseként 1962-ben felkerült a felnőtt csapatba, ahol 1968-ig játszott. Dániában az 1967-es évben Dániában az év labdarúgójának választották. A dán hátvéd 1968-tól 1970-ig az 1. FC Nürnberg csapatában 55 mérkőzésen 5 gólt szerzett. 1970–től 1976-ig az FC Bayern München játékosa volt. A bajorok mezében 164 mérkőzést játszott, és 7 gól szerzett. A münchenieknél három alkalommal német bajnokságot, egy alkalommal német kupát, három alkalommal Bajnokcsapatok Európa-kupáját és egy alkalommal Világkupát nyert. Végigjátszotta az 1974-es és 1976-os BEK-döntőt. 1976-ban visszatért nevelőcsapatába, a Vejle BK-ba. Az itt eltöltött idő alatt egy alkalommal dán bajnok és egy alkalommal dán kupagyőztes lett. 1978-ban vonult vissza a labdarúgástól.